El Mario Monreal acull una producció de dansa que reflexiona sobre el caràcter contradictori del que és cultura
18 de febrer 2020

![](/media/baqkugew/59_c_santa-cultura-2.jpg) 

La delegació de Cultura ha programat per a este dissabte, 22 de febrer, la producció de dansa _Santa Cultura_, dirigida i coreografiada per l'artista del Port de Sagunt, Ángela Verdugo, de la companyia La Siamesa. Este espectacle que forma part de la programació d'hivern, està destinat a tots els públics i començarà a les 19.30 hores en el Centre Cultural Mario Monreal.

  

_Santa Cultura_ és una nova producció de dansa contemporània de la companyia de teatre La Siamesa. És la segona part d'una trilogia que va començar amb l'obra _A-normal o la oveja errante_, que va aconseguir dos nominacions en els Premis Arts Escèniques Generalitat Valenciana 2019 com a millor espectacle de dansa i a la millor ballarina.

  

Esta obra representa que la cultura, igual que la religió, té una naturalesa contradictòria, extraordinàriament complexa i polifacètica. Una peça universal i omnipresent, com la religió, com Déu, per això, segons expressa la companyia, es parla de la Santa Cultura. La contracultura com a esperó de la cultura.

  

L'espectacle, en castellà i d'una duració de 80 minuts, té un preu de 7 euros.

  

![](/media/1monknci/59_c_santa-cultura.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-mario-monreal-acull-una-produccio-de-dansa-que-reflexiona-sobre-el-caracter-contradictori-del-que-es-cultura/ "Facebook")
*   [](http://twitter.com/share?url=https://aytosagunto.es/va/actualitat/el-mario-monreal-acull-una-produccio-de-dansa-que-reflexiona-sobre-el-caracter-contradictori-del-que-es-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mario-monreal-acull-una-produccio-de-dansa-que-reflexiona-sobre-el-caracter-contradictori-del-que-es-cultura/ "Linked In")
*   [](mailto:?body=https://aytosagunto.es/va/actualitat/el-mario-monreal-acull-una-produccio-de-dansa-que-reflexiona-sobre-el-caracter-contradictori-del-que-es-cultura/)